5. ΝΟΜΟΣ υπ’ αριθ. 1456 της 18/19 Ιουλ. 1950 (ΦΕΚ Α΄ 158)  Περί προσόντων διορισμού Παιδαγωγών Εθνικών Παιδικών Σταθμών και Διευθυντριών Εθνικών Αγροτικών Νηπιοτροφείων και Παιδικών Σταθμών κλπ. Άρθρ.1.-1.(Συμπληρούται η παρ. 1 του άρθρ. 3 του υπ’ αριθ. 1720/44 Νόμου). 2.(Προστίθενται 2α και 3η παράγραφοι, εις το άρθρ. 1 του Νόμ. 1720/44). 3.Αι διατάξεις του Νόμ. 527/48 «περί προσόντων διορισμού Παιδαγωγών Εθνικών Παιδικών Σταθμών και Διευθυντριών Εθνικών Αγροτικών Νηπιοτροφείων και Παιδικών Σταθμών» διατηρούνται εν ισχύϊ. Άρθρ.2.-Προς διευκόλυνσιν της ανεγέρσεως, διαρρυθμίσεως και επισκευής οικημάτων δι’ εγκατάστασιν Εθνικών Ορφανοτροφείων και Οικοτροφείων Αγροτικών τε και μη, Εθνικών Παιδικών Σταθμών, Εθνικών Αγροτικών Νηπιοτροφείων και Αγροτικών Μεταβατικών Οικοκυρικών Σχολών, επιτρέπεται η παρά του Υπουργού Κοινωνικής Προνοίας ανάθεσις εις το Υπουργείον Ανοικοδομήσεως της εκτελέσεως των εργασιών τούτων δια πιστώσεων εγγεγραμμένων εις τους ειδικούς προϋπολογισμούς των ανωτέρω Ιδρυμάτων και τιθεμένων εις την διάθεσιν του Υπουργείου Ανοικοδομήσεως μετ’ απόφασιν της Δ. Επιτροπής του οικείου Ιδρύματος. Τα ούτω διατιθέμενα ποσά θα κατατίθενται παρά τη Εθνική Τραπέζη της Ελλάδος επ’ ονόματι του Υπουργείου Ανοικοδομήσεως και εις τον ειδικόν λογαριασμόν «έργα τρίτων» η δε απόδειξις της καταθέσεως θα αποτελή δικαιολογητικόν της διαχειρίσεως του Ιδρύματος. Αι γενόμεναι μέχρι τούδε εργασίαι κατά τον ανωτέρω τρόπον εγκρίνονται. Άρθρ.3.-Δια την αρτιωτέραν μόρφωσιν και κατάρτισιν των τροφίμων των Εθνικών Ιδρυμάτων εις εξωτερικά εργαστήρια και Σχολάς, ως και δια την πληρωμήν αποζημιώσεως εις ειδικούς Καθηγητάς και Διδασκάλους επιτρέπεται εις τον Υπουργόν Κοινωνικής Προνοίας όπως διαθέτη κατά την κρίσιν του και δι’ αποφάσεως αυτού, οριζούσης και τα δικαιολογητικά των σχετικών δαπανών, ανάλογα ποσά εκ του προϊόντος του υπό του άρθρ. 3 παρ. δ΄ του υπ’ αριθ. 2851/22 Νόμου οριζομένου Πανελληνίου Εράνου.  35.Δ.ε.4-5 Προσωπικόν Ιδρυμάτων Παιδικής Προστασίας   655 Ομοίως επιτρέπεται η κατά τα εν τη ανωτέρω παραγράφω οριζόμενα διάθεσις παρά του Υπουργού Κοινωνικής Προνοίας ποσού μέχρι 5.000.(000) ετησίως δι’ αποζημίωσιν ειδικών καθηγητών προς επιμόρφωσιν του προσωπικού των Εθνικών Ιδρυμάτων εις συνιστώμενα δι’ αποφάσεως του αυτού Υπουργού Ειδικά Φροντιστήρια, διμήνου κατ’ ανώτατον όριον διαρκείας. Το προς φοίτησιν καλούμενον προσωπικόν θα θεωρήται τελούν εν εκπαιδευτική αδεία μετά πλήρων αποδοχών θα καταβάλλωνται δ’ αυτώ τα οδοιπορικά έξοδα εκ των οικείων Ιδρυμάτων. Άρθρ.4.-(Συνιστάται παρά τω Υπ. Κοιν.Προνοίας θέσις μονίμου Συμβούλου Προστασίας Ορφανών, ήτις κατηργήθη δια του Β. Δ. 26/28 Νοεμ. 1950 περί αναμορφώσεως των υπηρεσιών του Υπ. Κοιν. Προνοίας και καταργείται η θέσις της εποπτρίας τεχνικών μαθημάτων των Εθνικών Ορφανοτροφείων θηλέων και των Αγροτικών Μεταβατικών Οικοκυρικών Σχολών).   